Žiadosť o povolenie odkladu platenia dane
			
RAMKA, spol. s r.o., Bojnická 33, Bojnice, IČO, DIČ, IČ DPH
Doporučene
Daňový úrad TRENČÍN
pobočka DU
ul. G. Švéniho I / 2727, 971 01 Prievidza
Prievidza 22. 5. 2022
Vec:		Žiadosť o povolenie odkladu platenia nedoplatku dane
Podľa § 57 zákona č. 563/2009 Z. z. o správe daní – daňový poriadok žiadame o povolenie odkladu zaplatenia nedoplatku dane z pridanej hodnoty (VDP) za IV. štvrťrok 2021 vo výške 5 166 € (slovom päťtisícjednostošesťdesiatšesť). Dňa 22. 1. 2022 sme podali daňové priznanie na vlastnú daňovú povinnosť, podľa ktorého z celkovej sumy dane uvedenej v daňovom priznaní vo výške 22 650,25 € (slovom dvadsaťdvatisícšesťstopäťdesiat) sme časť uhradili. Našej spoločnosti zostáva uhradiť ešte čiastku 5 166,00 €. Žiadosť o odklad zaplatenia dane odôvodňujeme momentálnou nepriaznivou finančnou situáciou firmy, ktorá vznikla v dôsledku nesplnenia záväzkov našich obchodných partnerov v priebehu roka 2021, ale aj v dôsledku nových aktivít firmy, konkrétne sprevádzkovanie obstaranej novej výrobnej linky. Jej skúšobná prevádzka je finančne a časovo náročná, ale bude nepochybne znamenať zvýšenie výroby nových produktov a tiež vytvorenie nových pracovných miest.
Odklad platenia vlastnej daňovej povinnosti vo výške 5 166,00 € žiadame do 31. decembra 2022.
Zároveň uvádzame, že na základe oznámenia o indexe daňovej spoľahlivosti nám bol v mesiaci apríl 2022 pridelený index daňovej spoľahlivosti so zaradením medzi spoľahlivé daňové subjekty.

konateľ spoločnosti
Príloha:
1.	Kolková známka v hodnote 9,50 €